**Απόφαση ΓΣ 24.03.2017 Εργαζομένων Victus Networks**

Εμείς, οι εργαζόμενοι στη Victus Networks, θυγατρική των Vodafone και Wind, βρισκόμαστε εδώ και τρεις μέρες σε κινητοποιήσεις.

Αγωνιζόμαστε ενάντια στις μαζικές απολύσεις, που έχει ξεκινήσει η Διοίκηση σε μια προσπάθεια «εξόδου» των παλιών και έμπειρων συναδέλφων και αντικατάστασής τους από νεοπροσλαμβανόμενους, με ελαστικές σχέσεις εργασίας και μνημονιακούς μισθούς πείνας.

Η **24ωρη απεργία της Πέμπτης 23/3** και η αντίστοιχη απεργιακή συνέλευση ήταν μαζικότατες και στηρίχτηκαν από το σύνολο των εργαζομένων στην επιχείρηση.

Μετά την μετακίνησή μας δίχως την συναίνεσή μας από τις μητρικές στη νέα εταιρία και αφού έχουμε σχεδόν ολοκληρώσει το βασικό έργο για το οποίο δημιουργήθηκε η θυγατρική, ΑΠΑΙΤΟΥΜΕ να ενημερωθούμε από τις διοικήσεις και των τριών εταιριών για το μέλλον της εταιρίας.

Σήμερα, **Παρασκευή 24/3, προχωρήσαμε σε Στάση Εργασίας και νέα ΓΣ στην οποία αποφασίσαμε να ΣΤΑΜΑΤΗΣΟΥΜΕ ΕΠ’ ΑΟΡΙΣΤΟΝ ΤΗΝ ΕΡΓΑΣΙΑ ΜΑΣ ΚΑΙ ΝΑ ΑΠΑΙΤΗΣΟΥΜΕ:**

* **ΝΑ ΣΤΑΜΑΤΗΣΟΥΝ ΕΔΩ ΚΑΙ ΤΩΡΑ ΟΙ ΑΠΟΛΥΣΕΙΣ. ΝΑ ΔΙΑΣΦΑΛΙΣΤΟΥΝ ΟΙ ΘΕΣΕΙΣ ΕΡΓΑΣΙΑΣ ΟΛΩΝ ΜΑΣ.**
* **Δεν αποδεχόμαστε, δεν υπογράφουμε καμία απόλυση.**
* Προχωράμε στη συγκρότηση **επιτροπής εργαζομένων**, που θα αιτηθεί **συνάντηση με τις Διοικήσεις των μητρικών Vodafone και Wind**, προκειμένου να ενημερωθεί για τα σχέδιά τους σχετικά με την θυγατρική Victus και το μέλλον της.
* Πραγματοποιούμε **εξορμήσεις ενημέρωσης των συναδέλφων μας σε Vodafone και Wind** με στόχο το κάλεσμά τους σε κοινή απεργιακή κινητοποίηση άμεσα.

**Η Γ.Σ. των Εργαζομένων στη Victus Networks**